Suunnitteilla järeitä keinoja ulkomaalaisten maakauppojen rajoittamiseksi

Työryhmä harkitsee ostorajoituksia lähelle väyliä, sähköverkkoja ja armeijan toimipisteitä.

Puolustusministeriön johtamassa työryhmässä on nostettu esiin järeitä keinoja, joilla voidaan rajoittaa turvallisuussyistä ulkomaalaisten maa- ja kiinteistökauppoja Suomessa. Heikki Saukkomaa / Lehtikuva

STT, Tatu Kuukkanen

Puolustusministeriön johtamassa työryhmässä on nostettu esiin järeitä keinoja, joilla voidaan rajoittaa turvallisuussyistä ulkomaalaisten maa- ja kiinteistökauppoja Suomessa.

Työryhmä harkitsee ostorajoituksia lähelle väyliä, sähköverkkoja ja armeijan toimipisteitä. Valtio niin ikään saisi rajatuissa tapauksissa etuosto-oikeuden maakaupoissa.

Kannatusta on saanut myös lupa- ja ilmoitusmenettelyn osittainen palauttaminen Euroopan talousalueen ulkopuolisten maiden, kuten Venäjän, kansalaisten tai oikeushenkilöiden kiinteistökauppoihin Puolustusvoimien kohteiden lähettyvillä. Oikeushenkilöitä ovat esimerkiksi valtiot, yritykset ja yhdistykset.

Lisäksi puolustuslunastuslaki voisi kattaa Puolustusvoimien kohteiden lähialueet.

Lue lisää päivän Keskisuomalaisesta.